stanford-oval/wikipedia huggingface dataset:
โน จอง-อี
อาชีพ > 2010–2015: เริ่มต้นเป็นนักแสดงเด็ก

ในปี ค.ศ. 2010 โนเปิดตัวเธอประเดิมงานแสดงครั้งแรกในฐานะนักแสดงเด็กในตอนที่ 7 ของละคร OCN เรื่อง Quiz of God โดยเธอปรากฏตัวสั้น ๆ ประมาณ 10 วินาทีในบทตัวละครเด็กของ ฮง จู-ยอน
ในปี ค.ศ. 2011 โน รับบทเป็นตัวละครเด็กของ อี เซ-ย็อง ในละครของ Channel A เรื่อง Bachelor's Vegetable Store และตัวละครเด็กของ คิม ซุน-อา ในละครของ เอสบีเอส เรื่อง Scent of a Woman และแสดงเป็น นา เย-ซึล ในภาพยนตร์เรื่องแรกของเธอ ไอแอมฟาเตอร์…พ่ออย่างฉัน
ในปี 2012 โนได้ปรากฏตัวในละครหลายเรื่อง เช่น Dream High 2, Operation Proposal, Full House Take 2, The King's Doctor และ Cheer Up, Mr. Kim! นอกจากนี้ ยังเป็นครั้งแรกที่เธอได้รับการเสนอชื่อเข้าชิงรางวัลนักแสดงเด็กยอดเยี่ยมจากทั้งงาน KBS Drama Awardsและงาน MBC Drama Awards ในปีเดียวกัน
ในปี ค.ศ. 2013 เมื่อวันที่ 29 เมษายน บริษัท Namoo Actors ประกาศว่าพวกเขาได้ลงนามในสัญญาพิเศษกับเธอแล้ว หลังจากนั้นเธอได้ปรากฏตัวในละครเรื่อง The Eldest ในบทเวอร์ชันเด็กของ อี จี-ซุก ซึ่งเป็นบทที่รับบทโดย โอ ยุน-อา
ในปี ค.ศ. 2014 โนได้แสดงเป็นตัวละครเด็กของ คู ฮเย-ซ็อน ใน Angel Eyes และ พัก ชิน-ฮเย ใน พิน็อกคิโอ รักนี้หัวใจไม่โกหก
เธอได้รับบทนำเป็นครั้งแรกในบทบาทของ "โน จอง-อี" ในละครสำหรับเด็กช่อง Tooniverse เรื่อง Store Struck By Lightning Season 2 ละครชุดนี้ได้รับความนิยมอย่างมากในหมู่เด็ก ๆ ซึ่งส่งผลให้เธอเริ่มเป็นที่รู้จักมากขึ้น
ในปี ค.ศ. 2015 โนปรากฏตัวในภาพยนตร์แนวแอ็คชั่นทริลเลอร์ The Phone ในบท โก คยอง-ริม ลูกสาวของ ซน ฮย็อน-จู และ อึม จี-วอน เธอได้รับคำชมมากมายสำหรับการแสดงในฐานะนักแสดงเด็ก
อาชีพ > 2016-2019: วัยรุ่นและบทบาทสนับสนุน

ในปี ค.ศ. 2016 โนได้รับความสนใจจากบทบาท คิม ดง-อี ในภาพยนตร์เรื่อง Phantom Detective ที่แสดงร่วมกับ อี เจ-ฮุน และเธอได้แสดงในละครเรื่อง Flowers of the Prison ในบทเวอร์ชันวัยรุ่นของ คิม ซู-ยอน
ในปี ค.ศ. 2017 โน รับบทเป็น โอ ฮา-รา ในละครเรื่อง คุณหมอสองภพ และได้ปรากฏในบทเวอร์ชันวัยรุ่นของ จอง รยอ-วอน ซึ่งรับบท มา อี-ดึม ในละครเรื่อง Witch at Court
ในปี ค.ศใ 2018 โน รับบทเป็น บง ซอน-ฮวา นักเรียนสาวในโนงเรียนสตรีที่ตกหลุมรักกับรุ่นพี่ คว็อน นา-รา ในภาพยนตร์เรื่อง Fantasy Of The Girls
ในปี ค.ศ. 2019 โนได้แสดงในละครของช่อง OCN เรื่อง Kill It ในบท คัง ซึล-กิ และละครของช่อง tvN เรื่อง The Great Show ในบท ฮัน ดา-จอง นักเรียนมัธยมปลายที่มีภูมิหลังซับซ้อน เป็นพี่สาวคนโตในจำนวนพี่น้องสี่คน และต้องนำพวกเขาผ่านความท้าทายของชีวิต
เธอยังได้แสดงในภาพยนตร์ Independent Film เรื่อง A Haunting Hitchhike ซึ่งเป็นเรื่องราวการก้าวข้ามวัยของเด็กหญิงอายุ 16 ปี ยุน จอง-แอ ที่ออกตามหาแม่ของเธอซึ่งทิ้งเธอไปหลังจากที่พ่อของเธอถูกวินิจฉัยว่าเป็นมะเร็งระยะสุดท้าย การแสดงของเธอที่ถ่ายทอดออกมาได้อย่างมีเอกลักษณ์ได้รับคำชื่นชมอย่างกว้างขวาง และทำให้ผู้ชมซาบซึ้งใจอย่างมาก
อาชีพ > 2020–ปัจจุบัน: การเพิ่มขึ้นของความนิยมและบทบาทที่โดดเด่น

ในปี ค.ศ. 2020 โน รับบทเป็น ยูซู-ยอน และ ยูจอง-ยอน สองแฝดในละครเดี่ยวของ tvN เรื่อง Drama Stage - Everyone Is There การแสดงของเธอได้รับการยกย่องจากการแสดงบทบาทบุคลิกที่หลากหลาย และยังได้รับการยอมรับในฝีมือการแสดงของเธออีกด้วย
ในปีเดียวกัน เธอรับบทเป็น ฮง ชิ-อา ในละครของ JTBC เรื่อง 18 Again ซึ่งเธอจัดการทั้งฉากแอ็คชั่นและอารมณ์ของนักเรียนมัธยมปลายได้อย่างยอดเยี่ยม ละครได้รับการชื่นชมจากสาธารณชนอย่างมาก ส่งผลให้เธอได้รับการยอมรับมากขึ้น
เธอยังปรากฏในภาพยนตร์ The Day I Died: Unclosed Case หญิงสาวที่ทิ้งจดหมายลาตายที่เชื่อว่าหายตัวไปจากหน้าผาในช่วงพายุและคาดว่าเสียชีวิตแล้ว การแสดงของเธอได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมที่งาน 42nd Blue Dragon Film Awards
ในปี ค.ศ. 2021 โน รับบทเป็น ซอ จี-มิน หัวหน้าทีมเชียร์ลีดเดอร์และนักเรียนที่มีชื่อเสียงในมหาวิทยาลัยเซโอซอนในละครของ KBS เรื่อง Dear. M อย่างไรก็ตาม การออกอากาศของละครถูกเลื่อนออกไปอย่างไม่มีกำหนดเนื่องจากข้อโต้แย้งเกี่ยวกับความรุนแรงในโนงเรียนที่เกี่ยวข้องกับนักแสดงคนอื่น
ในปีเดียวกันนั้น เธอรับบทเป็น NJ ไอดอลชื่อดังในละครของ SBS เรื่อง ร้อนนั้นเรารักกัน การเปลี่ยนแปลงที่น่าทึ่งของเธอซึ่งเน้นที่การลดน้ำหนักอย่างมีนัยสำคัญและรูปลักษณ์ที่เป็นผู้ใหญ่มากขึ้นทำให้เธอได้รับความสนใจอย่างมากในเรื่องรูปลักษณ์และทักษะการแสดงของเธอ ซึ่งทำให้เธอได้รับรางวัลนักแสดงหน้าใหม่ยอดเยี่ยมที่งาน SBS Drama Awards 2021
ในปี ค.ศ. 2022 โนเป็นพิธีกรในรายการเพลง SBS อินกีกาโย ร่วมกับ ยอนจุน จาก TOMORROW X TOGETHER และ ซอ บอม-จุน เป็นเวลาหนึ่งปีตั้งแต่วันที่ 3 เมษายน ค.ศ. 2022 ถึงการออกอากาศครั้งสุดท้ายในวันที่ 2 เมษายน ค.ศ. 2023
เธอยังปรากฏในภาพยนตร์ I Want to Know Your Parents ในบท นัม จี-โฮ หญิงสาวที่ได้เห็นเหตุการณ์รุนแรงที่เกี่ยวข้องกับนักเรียนและไปเป็นพยานในศาล
ในปี ค.ศ. 2024 โน ได้ร่วมแสดงในสองโปรเจกต์ของ เน็ตฟลิกซ์ โดยปรากฏตัวในภาพยนตร์ Badland Hunters ในบทฮัน ซู-นา และรับบทนำในละคร Hierarchy ในบทจอง แจ-อี ลูกสาวคนโตของ Jaeyul Group ซึ่งละครได้รับความนิยมสูง ติดอันดับสองในหมวด TV (ไม่ใช่ภาษาอังกฤษ) ของ เน็ตฟลิกซ์ หลังจากสามวันแรกของการเปิดตัว และในสัปดาห์ถัดมาขึ้นอันดับหนึ่งด้วยเวลาในการรับชม 48 ล้านชั่วโมงจากผู้ชม 6.3 ล้านคน
เธอมีกำหนดจะปรากฏตัวเป็นนักแสดงนำในละคร The Witch และได้รับเลือกให้แสดงในละครที่ดัดแปลงจากเว็บตูนสองเรื่อง ได้แก่ Bunny and Her Boys และ PIGPEN
ผลงาน > ภาพยนตร์

| ปี | ชื่อเรื่อง | บทบาท | อ้างอิง |
| --- | --- | --- | --- |
| 2011 | ไอแอมฟาเตอร์…พ่ออย่างฉัน | นา เย-ซุล |  |
| 2011 | Gochibang: Our Ideal | อี ซอ-ฮี |  |
| 2015 | The Phone | โก คยอง-ริม |  |
| 2016 | Phantom Detective | คิม ดง-อี |  |
| 2018 | Fantasy Of The Girls | บง ซอน-ฮวา |  |
| 2019 | A Haunting Hitchhike | ยุน จอง-แอ |  |
| 2020 | The Day I Died: Unclosed Case | จอง ซอ-จิน |  |
| 2022 | I Want to Know Your Parents | นัม จี-โฮ |  |
| 2024 | Badland Hunters | ฮัน ซู-นา |  |
ผลงาน > ละครโทรทัศน์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2010 | Quiz of God | ฮง จู-ยอน (ตอนเด็ก) |  |  |
| 2011 | Scent of a Woman | อี ฮยอน-แจ (ตอนเด็ก) |  |  |
| 2011 | Bachelor's Vegetable Store | ฮัน แท-อิน (ตอนเด็ก) |  |  |
| 2012 | Dream High 2 | ชิน แฮ-ปุง |  |  |
| 2012 | Operation Proposal | ฮัม อี-ซึล |  |  |
| 2012 | The King's Doctor | คัง จีน-ยอง / ยอง-ดัล (ตอนเด็ก) |  |  |
| 2012 | Full House Take 2 | จาง มัน-อ็อก (ตอนเด็ก) |  |  |
| 2012 | Cheer Up, Mr. Kim! | นัม ซอง-อา |  |  |
| 2013 | The Eldest | อี จี-ซุก |  |  |
| 2014 | KBS Drama Special – "Pretty! Oh Man-bok" | ควอน ฮา-อึน | ละครตอนเดียว |  |
| 2014 | Angel Eyes | ยุน ซู-วาน (ตอนเด็ก) |  |  |
| 2014 | Store Struck By Lightning Season 2 | โน จอง-อี |  |  |
| 2014 | พิน็อกคิโอ รักนี้หัวใจไม่โกหก | ชเว อิน-ฮา (ตอนเด็ก) |  |  |
| 2016 | Flowers of the Prison | ยุน ชิน-ฮเย (ตอนเด็ก) |  |  |
| 2017 | คุณหมอสองภพ | โอ ฮา-รา |  |  |
| 2017 | Witch at Court | มา อี-ดึม (ตอนวัยรุ่น) |  |  |
| 2019 | Kill It | คัง ซึล-กี |  |  |
| 2019 | The Great Show | ฮัน ดา-จอง |  |  |
| 2020 | Drama Stage – Everyone Is There | ยู ซู-ยอน / ยู จอง-ยอน | ฤดูกาล 3 – ละครตอนเดียว |  |
| 2020 | 18 Again | ฮง ชี-อา |  |  |
| 2021–2022 | ร้อนนั้นเรารักกัน | NJ |  |  |
| 2022 | Dear.M | ซอ จี-มิน |  |  |
| รอประกาศ | Bunny and Her Boys | บัน ฮี-จิน / บันนี่ |  |  |
| รอประกาศ | PIGPEN |  |  |  |
ผลงาน > เว็บซีรีส์

| ปี | ชื่อ | บทบาท | อ้างอิง |
| --- | --- | --- | --- |
| 2024 | Hierarchy | จองแจอี |  |
| รอประกาศ | The Witch | พัก มี-จอง |  |
ผลงาน > การโฮสติ้ง

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2022–2023 | อินกีกาโย | เจ้าภาพ | กับ ซอ บอม-จุน และ ชเว ยอน-จุน |  |
ผลงาน > การปรากฏตัวในมิวสิกวิดีโอ

| ปี | ชื่อเพลง | ศิลปิน | อ้างอิง |
| --- | --- | --- | --- |
| 2022 | "Invitation" (초대) | MeloMance |  |
ผลงานเพลง

| ปี | ชื่อ | อัลบั้ม | อ้างอิง |
| --- | --- | --- | --- |
| 2022 | "Island"   (เครดิตเป็น: NJ) | ร้อนนั้นเรารักกัน OST Special |  |
รางวัลและการเสนอชื่อเข้าชิง

| พิธีมอบรางวัล | ปี | หมวดหมู่ | ผู้ได้รับการเสนอชื่อ / ผลงาน | ผลลัพธ์ | อ้างอิง |
| --- | --- | --- | --- | --- | --- |
| KBS Drama Awards | 2012 | นักแสดงสาวดาวรุ่งยอดเยี่ยม | Cheer Up, Mr. Kim!, Dream High 2 | เสนอชื่อเข้าชิง |  |
| MBC Drama Awards | 2012 | นักแสดงสาวดาวรุ่งยอดเยี่ยม | The King's Doctor | เสนอชื่อเข้าชิง |  |
| Wildflower Film Awards | 2019 | นักแสดงชาย/นักแสดงหญิงหน้าใหม่ยอดเยี่ยม | Fantasy of the Girls | เสนอชื่อเข้าชิง |  |
| Blue Dragon Film Awards | 2021 | นักแสดงหน้าใหม่หญิงยอดเยี่ยม | The Day I Died: Unclosed Case | เสนอชื่อเข้าชิง |  |
| SBS Drama Awards | 2021 | นักแสดงหน้าใหม่หญิงยอดเยี่ยม | ร้อนนั้นเรารักกัน | ชนะ |  |
รางวัลเกียรติยศอื่น ๆ > รายการ

| สำนักพิมพ์ | ปี | รายการ | อันดับ | อ้างอิง |
| --- | --- | --- | --- | --- |
|  Cine 21 | 2024 | New Actress to watch out for in 2024 | อันดับที่ 4 |  |
แหล่งข้อมูลอื่น

โน จอง-อี ที่ฮันซีเนมา
nm4937852/ โน จอง-อี ที่อินเทอร์เน็ตมูวีเดตาเบส
โน จอง-อี ที่โคเรียนมูวีเดตาเบส
ปริมาตรกระจายตัว

ปริมาตรกระจายตัว (อังกฤษ: volume of distribution) (VD) , หรือ ปริมาตรกระจายตัวชัดเจน, เป็นศัพท์ทาง เภสัชวิทยา ที่ใช้บอกปริมาณการกระจายตัวของ ยา ทั่วทั้วร่างกายหลังจากรับประทานยาหรือฉีดยาเข้าเส้น  มันถูกกำหนดเป็นปริมาตรซึ่งจำนวนยาควรจะกระจายตัวอย่างสม่ำเสมอเพื่อการสังเกตในความเข้มข้นของเลือดได้ ซึ่งเขียนเป็นสมการได้ดังนี้:
ปริมาณยาที่ต้องการให้ที่จะทำให้เกิดความเข้มข้นในพลาสมา ถ้ารู้ค่าของ VD  VD ไม่ใช่ปริมาตรที่แท้จริง; มันสะท้อนกลับออกมาว่ายากระจายตัวทั่วร่างกายขึ้นอยู่กับหลายคุณสมบัติทางฟิสิกส์และเคมีดังนี้ การละลาย ประจุไฟฟ้า ขนาด ฯลฯ  VD อาจใช้หาว่ายาเข้าไปแทนที่ในเนื้อเยื้อของร่างกายเทียบกับในเลือดอย่างไร:
Where:
VP = ปริมาตร (plasma volume)
VT = ปริมาตรเนื้อเยื้อชัดเจน (apparent tissue volume)
fu = ส่วนที่กระจายตัวในพลาสมา (fraction unbound in plasma)
fuT = ส่วนที่กระจายตัวในเนื้อเยื้อ (fraction unbound in tissue)
ตัวอย่างเช่น:
วาร์ฟาริน VD = 8L  Reflects a high degree of plasma protein binding.
ทีโอไฟล์ลีน, เอตทานอล, VD = 30L  Represents distribution in total body water.
คลอโรควิน VD = 15000L  Shows highly lipophilic molecules which sequester into total body fat.
| ด ค กเภสัชวิทยา |
| --- | --- |
เภสัชจลนศาสตร์:  ADME การดูดซึม การกระจายตัว กระบวนการสร้างและสลาย การขับถ่าย เคลียแรนส์ โลดิงโดส  ปริมาตรกระจายตัว ปริมาตรตั้งต้น  อัตราการละลาย การจัดแบ่ง  ชีวสมดุล  ชีวปริมาณออกฤทธิ์ ชีวครึ่งชีวิต  การจับของพลาสมาโปรตีน ปฏิกิริยาตอนที่ 1  ปฏิกิริยาตอนที่ 2 ดัชนีการบำบัดโรค LD50/ED50 
เภสัชพลศาสตร์:  ความเป็นพิษ ประสาทพิษวิทยา  โดส-เรสพอนส์รีเลชันชิป ประสิทธิภาพ  ศักยภาพ เภสัชพลศาสตร์ของยาต้านจุลชีพ ความเข้มข้นของตัวยับยั้งที่น้อยที่สุด/Bacteriostatic ความเข้มข้นของแบคทีเรียที่น้อยที่สุด/ยาฆ่าเชื้อแบคทีเรีย 
อะโกนิสต์และแอนตาโกนิสต์:  อะโกนิสต์ อินเวอร์สอะโกนิสต์ อะโกนิสต์ที่ย้อนกลับไม่ได้ พาร์เทียลอะโกนิสต์ ซูเปอร์อะโกนิสต์ กายภาพของอะโกนิสต์ แอนตาโกนิสต์ Competitive antagonist Irreversible antagonist Physiological antagonist 
อื่น ๆ:  การทนต่อยา Tachyphylaxis การต้านยา การดื้อยา แบคทีเรียดื้อยา แบคทีเรียดื้อยาหลายชนิด 
บทความที่เกี่ยวข้อง:  เภสัชพันธุกรรม  เภสัชพันธุศาสตร์  เภสัชวิทยาของระบบประสาทและจิตวิทยา เภสัชวิทยาของระบบประสาท  เภสัชวิทยาของจิตวิทยา
ปราสาทบาร์กลีย์

| ปราสาทบาร์กลีย์ |
| --- | --- |
Berkeley Castle
ปราสาทบาร์กลีย์
พื้นที่: เมืองบาร์กลีย์ในกลอสเตอร์เชอร์ ประเทศอังกฤษ
ข้อมูล
เจ้าของ: ตระกูลบาร์กลีย์
ประวัติศาสตร์
สร้าง: ค.ศ. 1067
สร้างโดย: วิลเลียม ฟิตซ์ออสเบิร์น เอิร์ลที่ 1 แห่งเฮริฟอร์ด
ปราสาทบาร์กลีย์ (อังกฤษ: Berkeley Castle) ตั้งอยู่ในเทศมณฑลกลอสเตอร์เชอร์ของประเทศอังกฤษ ปราสาทถูกสร้างขึ้นในปี ค.ศ. 1153 โดยวิลเลียม ฟิตซ์ออสเบิร์น เอิร์ลแห่งเฮริฟอร์ด เพื่อควบคุมแม่น้ำลิตเติลเอวอนและหุบเขาเซเวิร์น ปราสาทกลายเป็นสถานที่อื้อฉาวเมื่อเป็นที่จองจำพระเจ้าเอ็ดเวิร์ดที่ 2 และเป็นที่ต้องสงสัยว่าเป็นสถานที่ฆาตกรรมพระองค์ในปี ค.ศ. 1327
ยุคนอร์มัน

ในยุคที่ชาวนอร์มันเข้ารุกรานอังกฤษ ปราสาทบาร์กลีย์เป็นแมนเนอร์ซึ่งอยู่ในการครอบครองของพระเจ้าแฮโรลด์ ก็อดวินสัน หลังพระองค์สิ้นพระชนม์ที่สมรภูมิเฮสติงส์ในปี ค.ศ. 1066 บาร์กลีย์ตกเป็นของพระเจ้าวิลเลียมที่ 1 โดยกลายเป็นส่วนหนึ่งของทรัพย์สินส่วนพระมหากษัตริย์ ทว่าในปี ค.ศ. 1067 กษัตริย์ได้ตั้งตำแหน่งเอิร์ลขึ้นมาสามตำแหน่ง คือ เอิร์ลแห่งเฮริฟอร์ด, เอิร์ลแห่งชรูส์บรี และเอิร์ลแห่งเชสเตอร์ และได้พระราชทานตำแหน่งดังกล่าวให้แก่บุคคลสำคัญเพื่อให้ทำหน้าที่สกัดกั้นชาวเวลส์ เฮริฟอร์ดตกเป็นของวิลเลียม ฟิตซ์ออสเบิร์น (กีโยม ฟิตซ์โอสแบน) ซึ่งได้รับพระราชทานดินแดนขนาดใหญ่ กินพื้นที่ของบริสตอล, เฮริฟอร์ดเชอร์, เวลส์ตะวันออกเฉียงใต้ และกลอสเตอร์เชอร์ (รวมถึงบาร์กลีย์) เขาได้สร้างปราสาทเนินโครงสร้างไม้ขึ้นบนพื้นที่ที่จะใช้ควบคุมแม่น้ำลิตเติลเอวอนและหุบเขาเซเวิร์น
ปราสาทของฟิตซ์ออสเบิร์นประกอบด้วยเนินซึ่งคาดว่ามีรั้วและหอคอยไม้อยู่ด้านบน ทางตะวันออกเฉียงใต้ที่ลานสี่เหลี่ยมขนาดเล็ก ล้อมรอบด้วยกำแพงดิน ผู้ทำหน้าที่พิทักษ์ปราสาทคือรอเจอร์ซึ่งถูกเรียกว่าเดอ บาร์กลีย์ เขาเสียชีวิตในปี ค.ศ. 1093 แต่รอเจอร์ บุตรชายของเขาน่าจะได้เป็นเจ้าของปราสาทอย่างสมบูรณ์ในช่วงรัชสมัยของพระเจ้าเฮนรีที่ 1 รอเจอร์ได้มอบความบันเทิงให้แก่พระเจ้าเฮนรีที่ 1 ที่ปราสาทในช่วงเทศกาลอีสเตอร์ของปี ค.ศ. 1121
รอเจอร์ถึงแก่กรรมในปี ค.ศ. 1131 ผู้สืบทอดต่อคือบุตรชายของเขาซึ่งมีว่าชื่อรอเจอร์เช่นกัน เขายังคงเป็นเจ้าของปราสาทในช่วงการอุบัติของยุคอนาธิปไตย ซึ่งเป็นสงครามกลางเมืองแย่งชิงสิทธิ์ในการสืบทอดอังกฤษระหว่างสตีเฟนและมาทิลดา รอเจอร์เป็นบุคคลที่มีสำคัญ ในช่วงแรกเขาน่าจะให้การสนับสนุนสตีเฟน แต่ได้เปลี่ยนฝั่งในช่วงที่เกิดสงคราม ซึ่งอาจเป็นผลเนื่องมาจากการที่หลานสาว (บุตรของพี่น้อง) ของเขาได้สมรสกับฟิลิปแห่งกลอสเตอร์ บุตรชายของผู้บัญชาการกองทัพของมาทิลดา กองกำลังฝ่ายพระเจ้าสตีเฟนได้ปิดล้อมปราสาทบาร์กลีย์และรอเจอร์ถูกจับกุมตัวได้นอกกำแพงปราสาท เขาถูกจับแก้ผ้าแขวนโซ่เพื่อให้ทหารรักษาการณ์ยอมจำนน ปราสาทไม่ยอมจำนนและรอเจอร์ที่อยู่ในสภาพกึ่งเป็นกึ่งตายถูกลากตัวไปทั้งโซ่ แต่สุดท้ายเขาก็ได้ทรัพย์สินของตนกลับคืนมา
ยุคราชวงศ์แพลนแทเจเนต

ยุคอนาธิปไตยยุติได้ด้วยข้อตกลงที่ระบุว่าพระเจ้าสตีเฟนจะยังคงเป็นกษัตริย์ต่อไป แต่ผู้สืบทอดตำแหน่งต่อจากพระองค์คือเฮนรี แพลนแทเจเนต บุตรชายของมาทิลดา เฮนรีต้องการให้รางวัลแก่ผู้สนับสนุนจึงได้ยกปราสาทบาร์กลีย์ให้แก่รอเบิร์ต ฟิตซ์ฮาร์ดิง มอริส บุตรชายของเขาได้สมรสกับอาลิส ธิดาของรอเจอร์ เดอ บาร์กลีย์ เพื่อป้องกันไม่ให้เกิดการต่อต้านราชวงศ์ในภายหลัง ตัวรอเจอร์ เดอ บาร์กลีย์เองได้เกษียณตัวไปอยู่ในทรัพย์สินที่ดินของตนเองในคับเบอร์ลีย์และเดิร์สลีย์ และถึงแก่กรรมในปี ค.ศ. 1170 ซึ่งในช่วงที่อยู่ในการครอบครองของรอเบิร์ต ฟิตซ์ฮาร์ดิง ปราสาทบาร์กลีย์ได้ถูกสร้างขึ้นใหม่โดยใช้หิน กำแพงหุ้มตึกหลักของปราสาทถูกสร้างขึ้นใกล้ ๆ กับเนินดิน โดยงานสร้างเริ่มต้นขึ้นในปี ค.ศ. 1153 และมีการสร้างหอคอยยื่นออกมา กำแพงรอบนอกที่ล้อมลานกว้างถูกสร้างขึ้นใหม่ในปี ค.ศ. 1160 มีการขุดคูน้ำทางตะวันออก, ตะวันตก และทางใต้ของปราสาท ทางเหนือมีปราการป้องกันเป็นเนินชันขั้นบันไดที่ทอดสู่บึงเลน
ผู้สืบทอดต่อจากมอริส (ซึ่งใช้นามสกุล เดอ บาร์กลีย์) คือบุตรชายของเขาซึ่งมีชื่อว่ารอเบิร์ต เขาได้ให้การสนับสนุนกลุ่มบารอนผู้ต่อต้านพระเจ้าจอห์น ปราสาทบาร์กลีย์ถูกใช้เป็นที่ประชุมพลของบารอนในเคาน์ตีทางตะวันตกก่อนออกเดินทางไปรันนีเมดเพื่อประทับตราในแม็กนาคาร์ตา เมื่อเอกสารดังกล่าวรักษาสันติภาพไว้ไม่สำเร็จ พระเจ้าจอห์นได้ทยึดเอาปราสาทบาร์กลีย์มาอยู่ภายใต้การควบคุมของกษัตริย์ รอเบิร์ตถึงแก่กรรมในปี ค.ศ. 1220 โดยไม่ได้ปราสาทกลับคืนมา แต่ในปี ค.ศ. 1223 ปราสาทถูกคืนให้แก่ทอมัส น้องชายและทายาทของเขา ตระกูลยังคงอยู่ในแถวหน้าของเหตุการณ์ระดับชาติ โดยมีส่วนร่วมในสงครามบารอนครั้งที่สองและการออกทำศึกของกษัตริย์บนผืนทวีปและในสกอตแลนด์ ทอมัส เดอ บาร์กลีย์ ลอร์ดบาร์กลีย์ที่ 6 ต่อสู้ที่สมรภูมิแบนน็อคเบิร์นในปี ค.ศ. 1314 และถูกชาวสกอตจับกุมตัวไปเรียกคาไถ่
การฆาตกรรมพระเจ้าเอ็ดเวิร์ดที่ 2

ทอมัสถึงแก่กรรมในปี ค.ศ. 1321 ผู้สืบทอดต่อจากเขาคือมอริสผู้เป็นบุตรชาย เขาเป็นหนึ่งในบุคคลสำคัญหลายคนที่ต่อต้านพระเจ้าเอ็ดเวิร์ดที่ 2 และได้ทำการรุกรานดินแดนของฮิว เลอ เดสเปนเซอร์ คนโปรดของกษัตริย์ซึ่งไม่เป็นที่นิยม มอริสถูกจับกุมตัวและจำคุกที่ปราสาทวอลลิงฟอร์ด เขาถึงแก่กรรมที่นั่นในปี ค.ศ. 1326 ในปีเดียวกันพระเจ้าเอ็ดเวิร์ดที่ 2 สูญเสียอำนาจในการปกครองเมื่อพระราชินีอีซาแบล พระมเหสีผู้หมางใจกับกษัตริย์ และรอเจอร์ มอร์ติเมอร์ เอิร์ลแห่งมาร์ช ได้ทำการรุกรานและบีบบังคับให้พระองค์สละราชสมบัติ ในตอนแรกพระเจ้าเอ็ดเวิร์ดถูกขังไว้ที่ปราสาทโคร์ฟในดอร์เซต แต่ประชาชนในท้องถิ่นเห็นอกเห็นใจในชะตากรรมของกษัตริย์ผู้ถูกถอดออกจากบัลลังก์ พระองค์จึงถูกย้ายไปอยู่ที่ปราสาทบาร์กลีย์ ภายใต้การกำกับดูแลของทอมัส เดอ บาร์กลีย์ผู้เป็นเจ้าของปราสาท อดีตกษัตริย์ถูกจองจำในปราสาทตั้งแต่เดือนเมษายนจนถึงเดือนกันยายน ค.ศ. 1327 เรื่องเล่าทางประวัติศาสตร์ที่ได้รับการเชื่อถือในวงกว้างสันนิษฐานว่าพระองค์ถูกฆาตกรรม อาจจะโดยการรัดคอหรือการเสียบแท่งเหล็กร้อนแดงเข้าไปทางทวาร นักประวัติศาสตร์เอียน มอร์ติเมอร์ได้เสนอข้อสันนิษฐานว่าพระเจ้าเอ็ดเวิร์ดไม่ได้ถูกฆาตกรรม แต่พระองค์ได้ใช้ชีวิตอยู่ในต่างประเทศจนกระทั่งสิ้นพระชนม์ในปี ค.ศ. 1330 ความจริงยังคงเป็นปริศนา ทว่ารอเจอร์ มอร์ติเมอร์ เอิร์ลแห่งมาร์ช และทอมัส เดอ บาร์กลีย์ ถูกพระเจ้าเอ็ดเวิร์ดที่ 3 จับกุมในข้อหาฆาตกรรม รอเจอร์ถูกตัดสินว่ามีความผิดและถูกประหารชีวิต แต่ทอมัสพ้นข้อกล่าวหาเนื่องจากมีหลักฐานว่าเขาไม่ได้อยู่ที่ปราสาทในช่วงที่เกิดการฆาตกรรม ทอมัสมีชีวิตอยู่จนถึงปี ค.ศ. 1361 และในช่วงที่เขาครอบครอง ปราสาทบาร์กลีย์ถูกปรับโฉมภายในใหม่
ยุคทิวดอร์และหลังจากนั้น

ในช่วงกลางคริสต์ศตวรรษที่ 14 ความต้องการปราสาทในเชิงป้องกันลดน้อยลงมาก ปราสาทจึงถูกปรับปรุงใหม่โดยเน้นไปที่การปรับปรุงห้องให้มีความสะดวกสบายขึ้นเพื่อเป็นที่พักชั้นสูง ปราสาทเป็นบ้านของตระกูลบาร์กลีย์จนกระทั่งวิลเลียม เดอ บาร์กลีย์ได้ยกมันให้แก่พระเจ้าเฮนรีที่ 7 ในปี ค.ศ. 1492 เพื่อแลกกับการได้รับยศเพิ่ม ปราสาทเป็นของกษัตริย์จนถึงปี ค.ศ. 1553 เมื่อมันถูกคืนให้แก่ตระกูล ปราสาทถูกปรับเปลี่ยนหลายครั้งตลอดยุคทิวดอร์เพื่อปรับปรุงให้เป็นที่พักร่วมสมัย
ในช่วงสงครามกลางเมืองอังกฤษ เจ้าของปราสาทบาร์กลีย์คือจอร์จ เดอ บาร์กลีย์ ปราสาทตั้งอยู่ใกล้ท่าเรือสำคัญในบริสตอลของฝ่ายสนับสนุนเจ้า มันถูกเปลี่ยนมือไปมาระหว่างสองฝ่ายห้าครั้ง สุดท้ายก็ถูกกองกำลังฝ่ายรัฐสภาโจมตีในปี ค.ศ. 1645 โดยหนึ่งในนั้นคือการโจมตีด้วยปืนใหญ่ซึ่งได้ระเบิดตัวตึกหลักซึ่งตั้งอยู่ตรงกลาง หลังสงครามปราสาทถูกคืนให้แก่ตระกูลบาร์กลีย์ โดยมีเงื่อนไขว่าห้ามซ่อมแซมส่วนที่ถูกระเบิด ปราสาทอยู่แบบไม่ได้รับการซ่อมแซมใด ๆ จนถึงคริสต์ทศวรรษ 1920 และได้รับการปรับปรุงอีกครั้งในยุคจอร์เจียน เมื่อรันดอลล์ มาวบราย บาร์กลีย์ เอิร์ลแห่งบาร์กลีย์ได้จัดแบ่งภายในใหม่ เขาหาเงินทุนเพื่อใช้ในการปรับปรุงปราสาทด้วยการขายจัตุรัสบาร์กลีย์ในกรุงลอนดอน
ปริมาณเฉลี่ยของฮีโมโกลบินในเม็ดเลือดแดง

ปริมาณเฉลี่ยของฮีโมโกลบินในเม็ดเลือดแดง (อังกฤษ: Mean corpuscular hemoglobin หรือ mean cell hemoglobin (MCH)) คือ ค่าเฉลี่ยของน้ำหนักฮีโมโกลบินที่มีอยู่ในเม็ดเลือดแดง นับเป็นส่วนหนึ่งของการตรวจนับเม็ดเลือดอย่างสมบูรณ์ ค่า MCH จะต่ำลงใน hypochromic anemia
ค่า MCH  คำนวณได้จากปริมาณของฮีโมโกลบิน (Hb) หารด้วยจำนวนเม็ดเลือดแดง (RBC) หรือ MCH=(Hb*10)/RBC
ค่าปกติของ MCH อยู่ที่ 27 - 31 พิโกกรัม (pg)/เซลล์ เปลี่ยนเป็นหน่วย SI ได้เป็น 1 pg ของฮีโมโกลบิน = 0.06207 เฟมโตโมล (femtomol) ดังนั้น ค่าปกติของ MCH ในหน่วย SI คือ 1.68 - 1.92 fmol/cell.
ดูเพิ่ม

Red blood cell indices
Mean corpuscular hemoglobin concentration
Mean corpuscular volume
ปลากดกลับหัว

ปลากดกลับหัว หรือ ปลาอัพไซด์ดาวน์แคทฟิช (อังกฤษ: Upside-down catfish) เป็นชื่อสามัญของปลาหนังน้ำจืดหลายชนิด หลายสกุล ที่มีพฤติกรรมว่ายน้ำกลับหัวในลักษณะตีลังกาได้  ซึ่งได้แก่
ปลาแขยงกลับหัว (Mystus leucophasis) เป็นปลาที่อยู่ในสกุล Mystus ในวงศ์ Bagridae พบกระจายพันธุ์ในลุ่มน้ำอิรวดีในประเทศพม่าเท่านั้น
ปลาในวงศ์ Mochokidae หรือ ปลากดคัคคู หรือปลากดกลับหัว ซึ่งเป็นปลาขนาดเล็กมีจุดและสีสันลวดลายแตกต่างกันออกไป แลดูสวยงาม พบกระจายพันธุ์ในทวีปแอฟริกา เป็นปลาวงศ์ที่มีพฤติกรรมเหมือนนกคัคคูหรือนกกาเหว่า คือ ไข่ทิ้งไว้ให้ปลาชนิดอื่น ทั้งปลาหนังด้วยกันที่มีขนาดใหญ่กว่ามาก หรือปลาหมอสีฟักไข่จนกระทั่งเลี้ยงดูลูกอ่อนของตัว ซึ่งในบางครั้งลูกปลาเหล่านี้จะกินลูกปลาของปลาที่เป็นฝ่ายเลี้ยงไว้จนหมดด้วย แม้กระทั่งขณะอมลูกปลาไว้ในปาก โดยที่แม่ปลาไม่รู้ตัวมาก่อนเลย
ทั้งหมดนิยมเลี้ยงเป็นปลาสวยงาม เนื่องจากเป็นปลาขนาดเล็กและมีพฤติกรรมการว่ายน้ำที่แปลก รวมกับสีสันที่สวยงาม แลดูเพลินตา
ปราสาทเคนิลเวิร์ธ

| ปราสาทเคนิลเวิร์ธ |
| --- | --- |
Kenilworth Castle
ภาพปราสาทเคนิลเวิร์ธ โดยมองจากสนามทิล์ตยาร์ด
พื้นที่: วอริกเชอร์ ประเทศอังกฤษ
ข้อมูล
เจ้าของ: เมืองเคนิลเวิร์ธ
ปราสาทเคนิลเวิร์ธ (อังกฤษ: Kenilworth Castle) เป็นปราสาทซึ่งตั้งอยู่ที่เมืองเคนิลเวิร์ธในวอริกเชอร์มาตั้งแต่ยุคแซ็กซัน โครงสร้างดั้งเดิมของปราสาทน่าจะถูกทำลายไปในช่วงสงครามระหว่างพระเจ้าเอ็ดมันด์ กษัตริย์ชาวแซ็กซัน กับพระเจ้าคานุต กษัตริย์ของชาวเดนส์
ยุคนอร์มัน

หลังการพิชิตอังกฤษของชาวนอร์มัน ปราสาทเคนิลเวิร์ธกลายเป็นทรัพย์สินส่วนพระมหากษัตริย์ ในปี ค.ศ. 1129 พระเจ้าเฮนรีที่ 1 ได้พระราชทานปราสาทให้แก่มหาดเล็กประจำพระองค์ซึ่งเป็นขุนนางชาวนอร์มันนามว่าเจฟฟรีย์ เดอ คลินตัน ซึ่งเป็นทั้งผู้ดูแลคลังและหัวหน้าผู้พิพากษาของอังกฤษในเวลานั้น
หลังปี ค.ศ. 1129 เจฟฟรีย์ได้ก่อตั้งวัดคริสต์คณะออกัสติเนียนและสร้างปราสาทขึ้นมาในเคนิลเวิร์ธ โครงสร้างดั้งเดิมน่าจะเป็นปราสาทเนินโครงสร้างไม้ขนาดไม่ใหญ่มาก เจฟฟรีย์ทุ่มเงินก้อนโตในการสร้างป้อมปราการอันทรงพลังให้แก่ปราสาท ซึ่งทำออกมาได้ทรงพลังเกินกว่าจะอยู่นอกอำนาจการควบคุมของกษัตริย์ ทำให้พระเจ้าเฮนรีที่ 2 จึงทำการยึดสิ่งปลูกสร้างและเริ่มพัฒนาเคนิลเวิร์ธให้เป็นหนึ่งในป้อมปราการที่ยิ่งใหญ่ที่สุดในอังกฤษ
ยุคทิวดอร์

ในปี ค.ศ. 1563 สมเด็จพระราชินีนาถเอลิซาเบธที่ 1 ได้ยกปราสาทเคนิลเวิร์ธให้แก่โรเบิร์ต ดัดลีย์ เอิร์ลแห่งเลสเตอร์ซึ่งเป็นคนโปรดของพระองค์ เชื่อกันว่าพระราชินีสาวต้องการสมรสกับดัดลีย์ แต่ชื่อเสียงของเขาด่างพร้อยจากข่าวลือเรื่องการเสียชีวิตอย่างน่าสงสัยของภรรยา ดัดลีย์ทุ่มเงินก้อนโตให้กับปราสาท โดยได้เปลี่ยนปราสาทเป็นพระราชวังทิวดอร์อันทันสมัย
สมเด็จพระราชินีนาถเอลิซาเบธที่ 1 มาเยือนโรเบิร์ต ดัดลีย์ที่ปราสาทเคนิลเวิร์ธในปี ค.ศ. 1566 และอีกครั้งในปี ค.ศ. 1568 ทว่าในการมาพักครั้งสุดท้ายของพระองค์ในปี ค.ศ. 1575 มีผู้ติดตามจำนวนหลายร้อยได้สร้างประวัติกาล ในเดือนกรกฎาคมมีการใช้เงินอย่างไม่อั้นไปกับการมาเยือนเป็นเวลา 19 วัน ว่ากันว่าดัดลีย์ต้องใช้เงินมากถึง 1,000 ปอนด์ต่อวันจนเขาเกือบล้มละลาย
เอิร์ลแห่งเลสเตอร์ถึงแก่กรรมโดยไร้ทายาท ปราสาทจึงกลับไปเป็นของราชบัลลังก์และพระเจ้าเจมส์ที่ 1 ได้พระราชทานให้แก่เจ้าชายชาร์ลส์ในปี ค.ศ. 1612 ในปี ค.ศ. 1626 พระองค์ได้ส่งต่อปราสาทให้อ็องเรียต มารีเป็นส่วนหนึ่งในมรดกสำหรับพระมเหสีม่าย
ยุคใหม่

ในช่วงสงครามกลางเมืองอังกฤษ ปราสาทเคนิลเวิร์ธเป็นป้องปราการสำคัญของฝ่ายสนับสนุนเจ้า แต่สุดท้ายก็ถูกรื้อออกบางส่วนจนเกือบไม่เหลือซากโดยกองทหารฝ่ายรัฐสภา
หลังกอบกู้ราชบัลลังก์กลับคืนมาได้ในปี ค.ศ. 1660 ปราสาทถูกพระราชทานให้แก่ลอเรนซ์ ไฮด์ เอิร์ลแห่งโรเชสเตอร์ในปี ค.ศ. 1665 และหลุดพ้นจากการครอบครองของกษัตริย์
ในปี ค.ศ. 1958 เนื่องในวโรกาสครบรอบการครองบัลลังก์ปีที่ 400 ของสมเด็จพระราชินีเอลิซาเบธที่ 1 องค์การอนุรักษ์แห่งอังกฤษได้เข้าตรวจสอบซากปรักหักพังตั้งแต่ปี ค.ศ. 1984 และทุ่มเงินจำนวนหลายล้านปอนด์เพื่อบูรณะปราสาทและพื้นดินขึ้นมาใหม่
หอคอยใหญ่ซึ่งเป็นหนึ่งในโครงสร้างยุคแรกๆ ที่ยังหลงเหลืออยู่ของปราสาทเคนิลเวิร์ธ
หอคอยใหญ่ (ซ้ายมือ) กับโถงใหญ่ของจอห์นแห่งกอนท์ (ขวามือ)
หน้าตาของปราสาทเคนิลเวิร์ธในปี ค.ศ. 1575
เรือนเฝ้าประตูซึ่งสร้างโดยโรเบิร์ต ดัดลีย์
ภาพมุมกว้างของปราสาทเคนิลเวิร์ธในช่วงที่น้ำหลาก (พฤศจิกายน ค.ศ. 2012)
ปริมาตรเลือดที่หัวใจบีบออกแต่ละครั้ง

ในสรีรวิทยาระบบหัวใจและหลอดเลือด ปริมาตรเลือดที่หัวใจบีบออกแต่ละครั้ง (อังกฤษ: stroke volume, SV) คือปริมาตรของเลือดที่ถูกบีบออกจากหัวใจห้องล่างในการบีบของหัวใจหนึ่งครั้ง ค่านี้คำนวณได้จากการวัดปริมาตรของหัวใจห้องล่าง เปรียบเทียบกันระหว่างปริมาตรหลังคลายตัว (end-diastolic volume) และปริมาตรหลังบีบตัว (end-systolic volume) คำว่า stroke volume โดยทั่วไปจะหมายถึงปริมาตรเลือดที่ถูกบีบออกจากหัวใจห้องล่างซ้าย แต่ก็อาจใช้บรรยายปริมาตรเลือดของหัวใจห้องล่างขวาได้ด้วย ในภาวะปกติปริมาตรเลือดที่ถูกบีบออกจากหัวใจห้องล่างซ้ายและห้องล่างขวาควรจะเท่ากัน โดยจะอยู่ที่ประมาณ 70 มิลลิลิตร ในผู้ชายสุขภาพดีที่มีน้ำหนักตัว 70 กิโลกรัม
แหล่งข้อมูลอื่น

The Gross Physiology of the Cardiovascular System
The Determinants of Cardiac Output (online video)
ปริศนากล

Skewb ปริศนากลชนิดหนึ่ง
ปริศนากล (อังกฤษ: mechanical puzzle) เป็นเกมปริศนาที่ใช้อุปกรณ์ในการเล่น เช่น การประกอบหรือหมุนชิ้นส่วน
ตัวอย่างปริศนากลที่เป็นที่รู้จัก

ลูกบาศก์ของรูบิค
ลูกบาศก์โซมา
แทงแกรม
ปริศนาน้ำเต้าวิเศษ

ปริศนาน้ำเต้าวิเศษ (อังกฤษ: The Secret of the Magic Gourd) เป็นภาพยนตร์แอนนิเมชั่น บริษัทดิสนีย์ของสหรัฐอเมริกากับประเทศจีนร่วมลงทุนไม่ต่ำกว่า 50 ล้านหยวนเหรินหมินปี้  เป็นเรื่องเกี่ยวกับเด็กชายชื่อหวางเป่าและน้ำเต้าวิเศษอันหนึ่ง ซึ่งสามารถให้เขาทุกอย่างที่ต้องการ ออกฉายครั้งแรก 25 มิถุนายน พ.ศ. 2550 ที่เมืองเฉิงตู ประเทศจีน
แหล่งข้อมูลอื่น

ข้อมูลจาก imdb